62023TO0227(01)_INF
Sklep Splošnega sodišča (četrti senat) z dne 7. februarja 2024 –Mylan Ireland/Komisija
(zadeva T-227/23)
„Ničnostna tožba – Zdravila za uporabo v humani medicini – Dovoljenje za promet z zdravilom Dimethyl fumarate Mylan – dimetil fumarat – Dopis Komisije, v katerem so navedene posledice sodbe Sodišča – Akt, zoper katerega ni pravnega sredstva – Nedopustnost – Hipotetični akti – Očitna nedopustnost“
1.
Ničnostna tožba – Izpodbojni akti – Pojem – Akti, ki ustvarjajo zavezujoče pravne učinke – Dopis Komisije, ki izraža začasno stališče te institucije in se nanaša na razlago in posledice sodbe Sodišča – Izključitev – Nedopustnost
(člen 263 PDEU; Poslovnik Splošnega sodišča, člen 130(1) in (7); Uredba Evropskega parlamenta in Sveta št. 726/2004, člena 10 in 81)
(Glej točke od 24 do 28, od 41 do 46 in 50.)
2.
Ničnostna tožba – Izpodbojni akti – Pojem – Še ne sprejeti hipotetični akti – Izključitev – Očitna nedopustnost“
(člen 263 PDEU; Poslovnik Splošnega sodišča, člen 126)
(Glej točki 53 in 54.)
Izrek
1.
Tožba se kot nedopustna zavrže v delu, v katerem je usmerjena zoper dopis Evropske komisije z dne 17. marca 2023 z referenčno oznako SANTE.DDG1.B.5/AL/mmc (2023) 2914698, ki se nanaša na razlago in posledice sodbe z dne 16. marca 2023, Komisija in drugi/Pharmaceutical Works Polpharma (od C-438/21 P do C-440/21 P, EU:C:2023:213).
2.
Tožba se kot nedopustna zavrže v delu, v katerem je usmerjena zoper vse odločbe, ki sledijo odločbi iz dopisa Evropske komisije z dne 17. marca 2023 z referenčno oznako SANTE.DDG1.B.5/AL/mmc (2023) 2914698, ki se nanaša na razlago in posledice sodbe z dne 16. marca 2023, Komisija in drugi/Pharmaceutical Works Polpharma (od C-438/21 P do C-440/21 P, EU:C:2023:213), če ohranja in/ali nadomešča to odločbo, vključno z vsemi nadaljnjimi regulativnimi ukrepi v delu, v katerem se nanaša na tožečo stranko.
3.
Družbi Mylan Ireland Ltd se naloži plačilo lastnih stroškov in stroškov, nastalih Evropski komisiji, vključno s stroški v zvezi s postopkom za izdajo začasne odredbe.